**Materiál na rokovanie**

**Mestského zastupiteľstva v Novákoch**

|  |  |  |
| --- | --- | --- |
| **Názov materiálu** | **Pravidlá rozpočtového hospodárenia mesta Nováky** | |
| **Predkladá** | RNDr.Daniel Daniš | Podpis: |
| **Spracovateľ** | Ing.Zuzana Hajsterová | Podpis: |
| **Dátum rokovania** | 27.6.2016 | |
| **Dôvod predloženia** | Materiál sa predkladá na základe potreby uvedeného materiálu. | |

**Návrh na uznesenie:**

**Berie na vedomie :**

Predložený materiál Pravidlá rozpočtového hospodárenia mesta Nováky.

**Schvaľuje:**

Pravidlá rozpočtového hospodárenia mesta Nováky.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Dôvodová správa**

Materiál je predkladaný z dôvodu potreby zabezpečenia komplexného systému finančného riadenia mesta Nováky v zmysle Zákona č. 523/2004 Z.z. o rozpočtových pravidlách verejnej správy a o zmene a doplnení niektorých zákonov v platnom znení a zákona č.5836/2004 Z.z. o rozpočtových pravidlách územnej samosprávy a o zmene a doplnení niektorých zákonov v platnom znení

Mestské zastupiteľstvo mesta Nováky (ďalej len „MsZ“) s použitím § 11 ods. 4 písm. g) Zákona č. 369/1990 Zb. o obecnom zriadení v platnom znení a v súlade s ustanoveniami Zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v platnom znení a Zákona č.583/2004 Z. z. o rozpočtových pravidlách územnej samosprávy a o zmene a doplnení niektorých zákonov v platnom znení vydáva

**Pravidlá**

**rozpočtového hospodárenia mesta Nováky**

**Obsah**

1. Účel ........................................................................................................................................2

2. Pojmy a skratky.......................................................................................................................2

2.1 Pojmy ...............................................................................................................................2

2.2 Skratky .............................................................................................................................4

3. Postup .....................................................................................................................................5

3.1 Postavenie a obsah rozpočtu mesta .................................................................................5

3.2 Príjmy rozpočtu mesta .....................................................................................................6

3.3 Výdavky rozpočtu mesta .................................................................................................7

3.4 Finančné operácie ............................................................................................................7

3.5 Členenie rozpočtu ............................................................................................................8

4. Rozpočtový proces .................................................................................................................8

4.1 Viacročný rozpočet ..........................................................................................................8

4.2 Subjekty rozpočtového procesu .......................................................................................9

4.3. Zostavenie rozpočtu ........................................................................................................9

4.4 Rozpočtové provizórium ................................................................................................11

4.5 Zmeny rozpočtu a rozpočtové opatrenia .......................................................................11

4.6 Peňažné fondy ................................................................................................................14

4.7 Záverečný účet ...............................................................................................................14

4.8 Časové a účelové použitie rozpočtových prostriedkov ..................................................16

4.9 Pravidlá používania návratných zdrojov financovania ..................................................16

4.10 Zodpovednosť za hospodárenie a monitorovanie hospodárenia ..................................17

4.11 Ozdravný režim a nútená správa ..................................................................................18

4.12 Podnikateľská činnosť mesta .......................................................................................18

4.13 Zriadenie a zrušenie rozpočtových a príspevkových organizácií ...............................18

4.14 Rozpočtové organizácie ...............................................................................................19

4.15 Príspevkové organizácie ..............................................................................................20

5. Kontrola rozpočtového hospodárenia ..................................................................................21

6. Záverečné ustanovenia .........................................................................................................21

7. Súvisiace predpisy ................................................................................................................22

8. Prílohy ..................................................................................................................................22

**1. Účel**

1.1 Rozpočtovanie a plánovanie sú súčasťou komplexného systému finančného riadenia mesta, zabezpečujúceho dodržiavanie hospodárnosti, efektívnosti a účinnosti pri hospodárení mesta s verejnými prostriedkami. Verejné prostriedky sú všetky finančné prostriedky vrátane prostriedkov Európskej únie, s ktorými mesto hospodári.

1.2 Na mesto, ako subjekt verejnej správy, sa vzťahuje zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v platnom znení (ďalej len zákon o RPVS) s odchýlkami uvedenými v zákone č.583/2004 Z. z. o rozpočtových pravidlách územnej samosprávy a o zmene a doplnení niektorých zákonov v platnom znení (ďalej len zákon o RPÚS).

1.3 Rozpočtové pravidlá mesta upravujú v súlade s týmito všeobecne záväznými právnymi predpismi rozpočet mesta, rozpočtový proces mesta, pravidlá rozpočtového hospodárenia, finančné vzťahy k rozpočtovým a príspevkovým organizáciám zriadených mestom, k právnickým osobám, ktorých je mesto zakladateľom a k ďalším právnickým osobám.

**2. Pojmy a skratky**

**2.1. Pojmy**

**Rozpočet** je základný nástroj finančného hospodárenia v príslušnom rozpočtovom roku, ktorým sa riadi financovanie úloh a funkcií mesta v príslušnom rozpočtovom roku. Rozpočet  
mesta je súčasťou rozpočtu sektora verejnej správy.

**Viacročný rozpočet** je strednodobý ekonomický nástroj finančnej politiky mesta, v ktorom sú v rámci jeho pôsobnosti vyjadrené zámery rozvoja územia a potrieb obyvateľov vrátane programov mesta najmenej na tri rozpočtové roky. Viacročný rozpočet tvorí rozpočet na príslušný rozpočtový rok a rozpočty najmenej na dva nasledujúce roky.

**Rozpočtový proces** je zostavovanie, schvaľovanie, plnenie vrátane zmien, monitorovanie a hodnotenie rozpočtu mesta, vrátane prípravy a schvaľovania záverečného účtu mesta.

**Návrh rozpočtu** je zoznam rozpočtových požiadaviek. Návrh rozpočtu sa predkladá v štandardizovanej forme.

**Programové rozpočtovanie** je systém založený na plánovaní úloh a aktivít mesta v nadväznosti na ich priority a alokovanie disponibilných rozpočtových zdrojov do programov, s dôrazom na výsledky a efektívnosť vynakladania rozpočtových prostriedkov.

**Vízia** prezentuje predstavu o ideálnom stave mesta, resp. ideálnom stave jej fungovania.

**Poslanie** prezentuje zmysel existencie mesta (čo robí, prečo a pre koho).

**Zámer** vyjadruje očakávaný pozitívny dôsledok, ako dopad dlhodobého plnenia príslušných cieľov.

**Cieľ** je forma na vyjadrenie výstupu alebo výsledku, ktorý prispieva k plneniu zámeru. Existujú výstupové ciele, krátkodobé výsledkové ciele a strednodobé výsledkové ciele.

**Výstupy** sú tovary a služby produkované mestom. V programovom rozpočte sú definované výstupovo orientovanými cieľmi a ukazovateľmi výstupu.

**Výsledky** sú spoločensko-ekonomické zmeny spôsobené plnením programov, ktoré sú dosahované v strednodobom a krátkodobom rámci. V programovom rozpočte sú definované výsledkovo orientovanými cieľmi a ukazovateľmi výsledku.

**Merateľný ukazovateľ** je nástroj na monitorovanie a hodnotenie plnenia cieľa, resp. nástroj, prostredníctvom ktorého meriame pokrok pri plnení cieľa.

**Logický rámec programu** predstavuje vnútornú logiku programu. Je to spôsob, akým sa o programe, jeho zámeroch, cieľoch a vstupoch uvažuje. Pomocou neho sa systematicky buduje, vyjadruje a sleduje priama, preukázateľná logická súvislosť medzi víziou,  
poslaním, zámermi, strednodobými výsledkovými cieľmi, krátkodobými výsledkovými cieľmi, výstupovými cieľmi a vstupmi programu.

**Programový rozpočet** je rozpočet, ktorý alokuje (rozdeľuje) výdavky rozpočtu do jednotlivých programov a jeho častí. Programový rozpočet kladie dôraz na prezentáciu plánovaných a dosahovaných výstupov a výsledkov. (Používa sa aj termín rozpočet zostavený v programovej štruktúre).

**Programová štruktúra rozpočtu** je logická, hierarchicky usporiadaná konštrukcia, ktorá je účelne vytváraná vo vzťahu k zámerom a cieľom mesta. Programovú štruktúru vo všeobecnosti tvoria programy, podprogramy a prvky (projekty).

**Program** je skupina navzájom súvisiacich aktivít (prác, činností, dodávok) vykonávaných na splnenie definovaných cieľov a zámerov. Program môžeme obrazne považovať za „mini rozpočet“ istej kompetenčnej oblasti, ktorú mesto vykonáva. Program môže byť časovo ohraničený a časovo neohraničený. Program sa vo všeobecnosti delí na podprogramy a prvky (alebo projekty). Každý program obsahuje zámery, ciele a merateľné ukazovatele. Každý program má priradený stručný, výstižný názov a kód programu, ktorý predstavuje číslo programu.

**Podprogram** je ucelená časť programu, ktorá obsahuje vzájomne súvisiace aktivity. Podprogram zvyšuje transparentnosť programu a špecifikuje súvisiace tematické a výdavkové skupiny programu. Podprogram vo všeobecnosti tvoria prvky alebo projekty. Každý podprogram má priradený stručný, výstižný názov.

**Prvok** je časovo neohraničená bežná aktivita, v rámci ktorej sa produkuje tovar alebo služba. Každý prvok má priradený stručný, výstižný názov.

**Projekt** je časovo ohraničená aktivita, ktorá produkuje špecifický tovar alebo službu. Projekt a prvok sú z hľadiska významu rovnocenné časti podprogramu a sú súhrnom aktivít, ktoré je  
možné na základe ich zamerania zoskupiť do podprogramu. Každý projekt má priradený stručný, výstižný názov.

**Rozpočtový harmonogram** je dokument, stanovujúci termíny plnenia jednotlivých úloh, ktoré vyplývajú z rozpočtového procesu, určuje výstupy úloh a zodpovednosť za ich plnenie. (príloha č. 1 - Vzor).

**Rozpočtová požiadavka** je súbor plánovaných výdavkov mesta pre plnenie zámerov a cieľov mesta a súbor odhadov príjmov mesta. Rozpočtová požiadavka sa predkladá v štandardizovanej forme (príloha č.2 - Vzor).

**Požiadavka na zmenu rozpočtu** je súbor plánovaných výdavkov mesta pre plnenie zámerov a cieľov mesta a súbor odhadov príjmov mesta, ktoré sa líšia od rozpočtovej požiadavky. Požiadavka na zmenu rozpočtu sa predkladá v štandardizovanej forme (príloha č. 4 - Vzor).

**Finančné plnenie rozpočtu** je finančné plnenie príjmov a výdavkov mesta podľa schváleného rozpočtu mesta.

**Programové plnenie rozpočtu** je plnenie očakávaných cieľov stanovených v rámci jednotlivých programov.

**Monitorovanie** je systematický proces zberu, triedenia a uchovávania relevantných informácií o vecnom a finančnom plnení programov. Údaje získané monitorovaním sa využívajú pri monitorovaní výkonnosti. Monitorovanie výkonnosti je priebežné sledovanie plnenia cieľov a merateľných ukazovateľov programu počas celého obdobia jeho realizácie.  
Výsledky monitorovania sa prezentujú v monitorovacej správe.

**Monitorovacia správa** je dokument, obsahujúci informáciu o priebežnom finančnom plnení rozpočtu a informáciu o priebežnom programovom plnení rozpočtu za prvý polrok. Predkladá sa v štandardizovanej forme, vo výstupe z programu KORWIN.

**Hodnotenie** je systematická a analytická činnosť, ktorá na základe analýzy kritérií relevantnosti, účinnosti, hospodárnosti, a prípadne aj užitočnosti či udržateľnosti, poskytuje spoľahlivé závery o výstupoch, výsledkoch, dôsledkoch a celkových účinkoch programu. Výsledky hodnotenia sa prezentujú v hodnotiacej správe, ktorá je súčasťou záverečného účtu.

**Hodnotiaca správa** je dokument, obsahujúci informáciu o finančnom plnení rozpočtu a splnení alebo nesplnení programového rozpočtu mesta. Hodnotiaca správa je súčasťou záverečného účtu mesta a predkladá sa v štandardizovanej forme, vo výstupe z programu KORWIN.

**2.2 Skratky**

RPVS rozpočtové pravidlá verejnej správy

RPÚS rozpočtové pravidlá územnej samosprávy

MsZ mestské zastupiteľstvo

MsR mestská rada

MsÚ mestský úrad

MsP mestská polícia

VZN všeobecné záväzné nariadenie

RO rozpočtové organizácie

PO príspevkové organizácie

ŠR štátny rozpočet

SOÚ Spoločný obecný úrad

EÚ Európska únia

VÚC vyšší územný celok

**3. Postup**

**3.1 Postavenie a obsah rozpo**č**tu mesta**

3.1.1 Rozpočet mesta je základným nástrojom finančného hospodárenia v príslušnom rozpočtovom roku, ktorým sa riadi financovanie úloh a funkcií mesta v príslušnom rozpočtovom roku. Rozpočet mesta je súčasťou rozpočtu sektora verejnej správy.

3.1.2 Rozpočtový rok je zhodný s kalendárnym rokom. Rozpočet mesta vyjadruje ekonomickú samostatnosť hospodárenia mesta a obsahuje príjmy a výdavky, v ktorých sú vyjadrené finančné vzťahy k štátnemu rozpočtu, k právnickým osobám a k fyzickým osobám  
a k obyvateľom mesta. Môže obsahovať tiež finančné vzťahy k rozpočtom iných obcí a k rozpočtu Trenčianskeho samosprávneho kraja, ak plnia spoločné úlohy.

3.1.3 Rozpočet mesta obsahuje finančné vzťahy k rozpočtovým a príspevkovým organizáciám  
v zriaďovateľskej pôsobnosti mesta, k právnickým osobám, ktorých je mesto zakladateľom a  
k ďalším právnickým osobám.

3.1.4 Súčasťou rozpočtu mesta sú rozpočty príjmov a výdavkov rozpočtových organizácií, a príspevky príspevkových organizácií, t.j. rozpočtové organizácie sú na rozpočet mesta napojené priamo svojimi príjmami a výdavkami a príspevkové organizácie príspevkom od mesta.

3.1.5 Súčasťou rozpočtu mesta sú tiež finančné operácie, ktorými sa vyjadrujú transakcie  
s finančnými aktívami a finančnými pasívami mesta.

3.1.6 Rozpočet mesta obsahuje zámery a ciele, ktoré bude mesto realizovať z výdavkov rozpočtu mesta.

3.1.7 V rozpočte mesta sa uplatňuje rozpočtová klasifikácia, podľa ktorej sa určujú a triedia príjmy rozpočtu, výdavky rozpočtu a finančné operácie.

3.1.8 Mesto zostavuje viacročný rozpočet. Viacročný rozpočet sa zostavuje v rovnakom členení, v akom sa zostavuje rozpočet mesta. Príjmy a výdavky viacročného rozpočtu sú po schválení v MsZ záväzné len pre príslušný rozpočtový rok. Príjmy a výdavky rozpočtov v rokoch nasledujúcich po príslušnom rozpočtovom roku nie sú záväzné.

3.1.9 Rozpočet mesta sa zostavuje ako vyrovnaný alebo prebytkový. Mesto je povinné zostaviť svoj bežný rozpočet ako vyrovnaný alebo prebytkový. Kapitálový rozpočet sa môže zostaviť ako schodkový, ak tento schodok možno kryť zostatkami finančných prostriedkov mesta z minulých rokov, návratnými zdrojmi financovania alebo je tento schodok krytý prebytkom bežného rozpočtu v príslušnom rozpočtovom roku.

3.1.10 Ak je bežný rozpočet alebo kapitálový rozpočet zostavený ako prebytkový, možno prebytok príslušného rozpočtu použiť na úhradu návratných zdrojov financovania.

**3.2 Príjmy rozpo**č**tu mesta**

3.2.1 Príjmy rozpočtu mesta sú:

a) výnosy miestnych daní a poplatkov podľa osobitného predpisu,

b) nedaňové príjmy z vlastníctva a z prevodu vlastníctva majetku obce a z činnosti obce a jej rozpočtových organizácií podľa tohto alebo osobitného zákona,  
c) úroky a iné príjmy z finančných prostriedkov obce,  
d) sankcie za porušenie finančnej disciplíny uložené obcou,  
e) dary a výnosy dobrovoľných zbierok v prospech obce,  
f) podiely na daniach v správe štátu podľa osobitného predpisu,  
g) dotácie zo štátneho rozpočtu na úhradu nákladov preneseného výkonu štátnej správy v súlade so zákonom o štátnom rozpočte na príslušný rozpočtový rok a dotácie zo štátnych fondov,

h) ďalšie dotácie zo štátneho rozpočtu v súlade so zákonom o štátnom rozpočte na príslušný  
rozpočtový rok,  
i) účelové dotácie z rozpočtu vyššieho územného celku alebo rozpočtu inej obce na realizáciu  
zmlúv podľa osobitných predpisov,  
j) prostriedky z EÚ a iné prostriedky zo zahraničia poskytnuté na konkrétny účel,  
k) iné príjmy ustanovené osobitnými predpismi.

Mesto môže na plnenie svojich úloh použiť aj:  
a) prostriedky mimorozpočtových peňažných fondov (ďalej len „peňažné fondy“),  
b) prostriedky získané z rozdielu medzi výnosmi a nákladmi z podnikateľskej činnosti po zdanení,  
c) návratné zdroje financovania,  
d) združené prostriedky.

3.2.2 Za vlastné príjmy rozpočtu obce sa považujú príjmy rozpočtu obce podľa odseku 3.2.1 písm. a) až f). Za vlastné príjmy sa považujú aj príjmy podľa odseku 3.2.1 písm. k), ak tak ustanoví osobitný predpis. O použití vlastných príjmov rozhoduje mesto samostatne. Pri darovaných prostriedkoch je mesto povinné dodržať účel daru, ak ho darca určil. Príjmy z dotácií a z prostriedkov z Európskej únie, prípadne iných prostriedkov zo zahraničia, môže mesto použiť len v súlade s účelom, na ktorý boli poskytnuté. Oznámenie o výške dotácie zo ŠR na príslušný rozpočtový rok je príslušný štátny orgán povinný predložiť mestu do 30 dní od nadobudnutia účinnosti zákona o ŠR na príslušný rok.

3.2.3 Mesto môže na plnenie svojich úloh použiť tiež združené prostriedky, ktoré vedie na osobitnom účte, mesto môže združovať prostriedky podľa príslušných ustanovení Občianskeho zákonníka a zákona č. 369/1990 Zb. o obecnom zriadení v znení neskorších predpisov.

**3.3 Výdavky rozpo**č**tu mesta**

3.3.1 Z rozpočtu mesta sa uhrádzajú výdavky:

a) záväzky mesta vyplývajúce z plnenia povinnosti ustanovených osobitnými predpismi,  
b) výdavky na výkon samosprávnych pôsobností mesta podľa osobitných predpisov a na činnosť rozpočtových a príspevkových organizácií zriadených mestom,

c) výdavky na úhradu nákladov preneseného výkonu štátnej správy podľa osobitných predpisov,  
d) výdavky spojené so správou, údržbou a zhodnocovaním majetku mesta a majetku iných osôb, ak mesto takýto majetok užíva na plnenie úloh podľa osobitných predpisov,  
e) záväzky vzniknuté zo spolupráce s inou obcou alebo VÚC, prípadne ďalšími osobami na  
zabezpečenie úloh vyplývajúcich z pôsobnosti mesta vrátane záväzkov vzniknutých zo spoločnej činnosti,

f) výdavky vyplývajúce z medzinárodnej spolupráce alebo z členstva v medzinárodnom združení,  
g) úroky z prijatých úverov, pôžičiek a návratných finančných výpomocí,  
h) výdavky súvisiace s emisiou cenných papierov vydaných mestom a na výdavky na úhradu  
výnosov z nich,

i) iné výdavky ustanovené osobitnými predpismi.

3.3.2 Mesto je oprávnené uhrádzať zo svojho rozpočtu v nevyhnutnom rozsahu aj výdavky na  
reprezentačné a propagačné účely. V rámci výdavkov na reprezentačné účely sa vyčleňujú  
výdavky na partnerské vzťahy mesta. Čerpanie výdavkov na tieto účely je v kompetencii  
primátora mesta.

3.3.3 Mesto môže z rozpočtu poskytovať dotácie iným právnickým osobám a fyzickým osobám - podnikateľom, ktorí majú sídlo alebo trvalý pobyt na území mesta alebo ktorí pôsobia, vykonávajú podnikateľskú činnosť na území mesta, alebo poskytujú služby obyvateľom mesta, a to na podporu všeobecne prospešných služieb, všeobecne prospešných alebo verejnoprospešných účelov a za podmienok ustanovených vo VZN mesta o poskytovaní dotácií z rozpočtu mesta.

3.3.4 V rozpočte mesta na príslušný rozpočtový rok sa finančné prostriedky na dotácie rozpočtujú na konkrétnu akciu, úlohu alebo účel použitia prostriedkov. Poskytnuté dotácie podliehajú ročnému zúčtovaniu s rozpočtom mesta. Pre tento účel môže mesto použiť len vlastné príjmy a poskytnutím týchto dotácií nemožno zvýšiť celkový dlh mesta. Celkový dlh mesta je definovaný v zmysle §7 ods. 7 a nasl. zákona o RPÚS.

**3.4 Finan**č**né operácie**

3.4.1 Súčasťou rozpočtu mesta sú aj finančné operácie, ktorými sa vykonávajú prevody z peňažných fondov mesta a realizujú sa návratné zdroje financovania a ich splácanie. Za finančné operácie sa považujú tiež pôžičky a návratné finančné výpomoci poskytnuté z rozpočtu mesta a ich splátky, vystavené a prijaté zmenky a predaj a obstaranie majetkových účastí.

3.4.2 Mesto môže zo svojho rozpočtu poskytnúť návratnú finančnú výpomoc len právnickej osobe, ktorej je zakladateľom, pričom na tento účel nemôže použiť návratné zdroje.

3.4.3 Finančné operácie nie sú súčasťou príjmov a výdavkov rozpočtu.

**3.5 Členenie rozpočtu**

3.5.1 Rozpočet mesta sa zostavuje ako vyrovnaný alebo prebytkový. Vnútorne sa rozpočet člení na:

a) bežný rozpočet (bežné príjmy a bežné výdavky),

b) kapitálový rozpočet (kapitálové príjmy a kapitálové výdavky),

c) finančné operácie (príjmové a výdavkové).

3.5.2 Rozpočet mesta sa člení podľa programovej štruktúry a rozpočtovej klasifikácie.

3.5.3 Bežný rozpočet sa zostavuje ako vyrovnaný alebo prebytkový. Kapitálový rozpočet sa môže zostaviť ako schodkový, ak je možné na krytie schodku použiť:

a) zostatok finančných prostriedkov mesta z minulých rokov,

b) návratné zdroje financovania,

c) prebytok bežného rozpočtu v príslušnom rozpočtovom roku.

3.5.4 Prebytok bežného rozpočtu je definovaný ako kladný rozdiel medzi bežnými príjmami a bežnými výdavkami.

3.5.5 Bežný rozpočet sa môže zostaviť ako schodkový, ak sa vo výdavkoch bežného rozpočtu rozpočtuje použitie účelovo určených prostriedkov poskytnutých zo ŠR, z rozpočtu EÚ alebo na základe osobitného predpisu, ktoré neboli vyčerpané v minulých rokoch. Výška  
schodku takto zostaveného bežného rozpočtu nesmie byť vyššia ako suma týchto nevyčerpaných prostriedkov.

3.5.6 Finančnými prostriedkami z minulých rokov sa rozumejú prostriedky peňažných fondov mesta a prostriedky prevedené z prebytku rozpočtu za predchádzajúci rozpočtový rok do rozpočtu mesta v príslušnom roku. Prostriedky peňažných fondov používa mesto prostredníctvom rozpočtu (finančné operácie) okrem prípadov, keď mesto použije prostriedky fondov len na vyrovnanie časového nesúladu medzi príjmami a výdavkami v priebehu roka.

**4. Rozpočtový proces**

**4.1 Viacro**č**ný rozpo**č**et a rozpo**č**tový harmonogram.**

4.1.1 Mesto zostavuje viacročný rozpočet, ktorý je strednodobým ekonomickým nástrojom finančnej politiky mesta, v ktorom sú v rámci ich pôsobnosti vyjadrené zámery rozvoja územia a potrieb obyvateľov vrátane programov mesta najmenej na tri rozpočtové roky.  
Viacročný rozpočet tvoria:

a) rozpočet mesta na príslušný rozpočtový rok,

b) rozpočet mesta na rok nasledujúci po príslušnom rozpočtovom roku,

c) rozpočet mesta na rok nasledujúci po roku, na ktorý sa zostavuje rozpočet podľa písmena b).

Viacročný rozpočet sa zostavuje v rovnakom členení, v akom sa zostavuje rozpočet mesta. Príjmy a výdavky viacročného rozpočtu sú po schválení v MsZ záväzné len pre príslušný rozpočtový rok. Príjmy a výdavky rozpočtov uvedených v písm. b) a c) nie sú záväzné.

4.1.2 Rozpočtový proces sa riadi záväzným rozpočtovým harmonogramom podľa vzoru formulára uvedenom v prílohe č.1.

**4.2 Subjekty rozpo**č**tového procesu**

4.2.1 Na rozpočtovom procese sa podieľajú jednotlivé subjekty mesta v rozsahu uvedenom v tejto smernici a v rozpočtovom harmonograme, a to: primátor mesta, komisie mestského zastupiteľstva, mestská rada, mestské zastupiteľstvo, mestský úrad vrátane materskej školy, MsP, rozpočtové a príspevkové organizácie mesta, mestská polícia.

4.2.2 **Správcovia rozpočtových prostriedkov** sú príslušné oddelenia a útvary MsÚ vrátane materskej školy, MsP, ktoré zabezpečujú plnenie úloh mesta na im zverenom úseku podľa organizačného poriadku a organizačnej štruktúry a rozpočtové a príspevkové organizácie mesta.

4.2.3 V rámci rozpočtového procesu poskytuje ekonomické oddelenie poradenstvo jednotlivým subjektom rozpočtového procesu.

**4.3 Zostavovanie rozpo**č**tu**

4.3.1 Práce na zostavení návrhu rozpočtu mesta riadi primátor mesta prostredníctvom ekonomického oddelenia.

4.3.2 Ekonomické oddelenie zostavuje návrh rozpočtu v súčinnosti s prednostom mestského úradu a správcami rozpočtových prostriedkov t.j. príslušnými oddeleniami a útvarmi MsÚ a MsP, ktoré zabezpečujú plnenie úloh mesta na im zverenom úseku podľa organizačného poriadku a organizačnej štruktúry ako aj s rozpočtovými a príspevkovými organizáciami mesta.

4.3.3 Správcovia rozpočtových prostriedkov pri príprave rozpočtových požiadaviek navzájom  
spolupracujú.

4.3.4 Správcovia rozpočtových prostriedkov mesta vrátane rozpočtových a príspevkových organizácií mesta sú povinní predkladať ekonomickému oddeleniu nové rozpočtové požiadavky (v prípade nového programu, podprogramu resp. prvku) v požadovanej forme v prílohe č. 2, ostatné požiadavky podľa pokynov ekonomického oddelenia a v lehotách podľa rozpočtového harmonogramu, a to vrátane finančného vzťahu k právnickým osobám, ktorých je mesto zakladateľom a k ďalším právnickým osobám.

4.3.5 Pri zostavovaní rozpočtu a schvaľovaní rozpočtu je mesto povinné prednostne zabezpečiť krytie všetkých záväzkov, ktoré pre neho vyplývajú z plnenia povinnosti ustanovených osobitnými predpismi a súčasne zabezpečiť súlad predkladaných rozpočtových požiadaviek so strategickým plánmi mesta, stanovenými zámermi a cieľmi.

4.3.6 Pri schvaľovaní rozpočtu a jeho zmien, musia všetky uplatnené návrhy obsahovať informáciu o zdroji na krytie výdavkov súvisiacich s takýmito návrhmi tak, aby bežný rozpočet bol schválený ako vyrovnaný alebo prebytkový a dodržala sa celková vyrovnanosť rozpočtu. Na základe vyššie predložených zmien rozpočtu, je súčasťou návrhu aj časť týkajúca sa zmeny celkovej bilancie rozpočtu.

4.3.7 Zostavený návrh rozpočtu mesta prerokuje vedúci ekonomického oddelenia s prednostom mestského úradu a vedúcimi zamestnancami zodpovednými za správu rozpočtových prostriedkov v príslušných programoch rozpočtu mesta, štatutármi rozpočtových a príspevkových organizácií mesta a s primátorom mesta, ktorý ho odsúhlasí. Primátor mesta predkladá návrh rozpočtu na prerokovanie v ekonomickej komisii, správy majetku a podnikateľskej činnosti, do MsR a na schválenie MsZ.

4.3.8 Pred schválením je mesto povinné zverejniť návrh rozpočtu najmenej na 15 dní na úradnej tabuli mesta a na internetovej stránke mesta, aby sa k nemu mohli obyvatelia mesta vyjadriť. Počas zverejnenia návrhu rozpočtu môže verejnosť predkladať svoje pripomienky na sekretariát MsÚ resp. na mailovú adresu munovaky@novaky.sk. Obyvateľovi, ktorý nechal na seba kontakt, spracovateľ oznámi vyhodnotenie jeho pripomienok. Vyhodnotenie všetkých pripomienok k návrhu rozpočtu predkladá vedúca ekonomického oddelenia na rokovaní MsR a MsZ.

4.3.9 K návrhu rozpočtu mesta pred jeho schválením v MsZ vypracováva a predkladá hlavný kontrolór mesta odborné stanovisko.

4.3.10 MsZ schvaľuje rozpočet mesta v programoch, v ktorých bude mesto realizovať výdavky, podľa platnej funkčnej klasifikácie a v členení na úrovni šesťmiestnych kódov - do úrovne podpoložiek platnej ekonomickej klasifikácie rozpočtovej klasifikácie.

4.3.11 Ekonomické oddelenie po schválení rozpočtu mesta na príslušný rozpočtový rok, jeho zmien a rozpočtových opatrení v rámci rozpočtového roka, vykonáva rozpis rozpočtu v informačnom systéme MsÚ KORWIN – v module Rozpočet. Rozpočtové organizácie vykonajú rozpis vo svojich informačných systémoch.

4.3.12 Ekonomické oddelenie a rozpočtové organizácie vykonajú rozpis rozpočtu  
vrátane rozpisu výdavkov na programy mesta v zmysle § 12 zákona o RPÚS.

4.3.13 Poskytovanie potrebných údajov pre ministerstvo financií o hospodárení mesta na účely zostavenia návrhu rozpočtu verejnej správy upravuje § 12 zákona o RPÚS.

**4.4 Rozpo**č**tové provizórium**

4.4.1 Návrh rozpočtu mesta musí byť zostavený tak, aby mohol byť v MsZ prerokovaný do 31.12. bežného roku. Ak MsZ neschváli rozpočet do 31. 12. bežného roka, bude mesto  
v nasledujúcom rozpočtovom roku hospodáriť podľa schváleného rozpočtu predchádzajúceho roka (rozpočtové provizórium).

4.4.2 Výdavky uskutočnené počas rozpočtového provizória nesmú v každom mesiaci rozpočtového roka prekročiť 1/12 celkových výdavkov schváleného rozpočtu predchádzajúceho rozpočtového roka . Výnimku tvoria výdavky uvedené v § 11 zákona o RPÚS, ktorým sa mesto riadi počas rozpočtového provizória. Rozpočtované príjmy a výdavky uskutočnené počas rozpočtového provizória sa zúčtujú s rozpočtom mesta po jeho schválení v MsZ.

**4.5 Zmeny rozpo**č**tu a rozpo**č**tové opatrenia**

4.5.1 Zmeny rozpočtu vykonáva mesto formou aktualizácie rozpočtu a formou rozpočtových opatrení. Zmeny rozpočtu vrátane zmeny programov mesta schvaľuje MsZ. V rozsahu určenom MsZ môže zmeny rozpočtu schvaľovať primátor mesta formou rozpočtových opatrení v zmysle bodov 4.5.8 až 4.5.11. Návrhy na vykonanie zmeny rozpočtu spracováva ekonomické oddelenia na základe vzniknutých požiadaviek správcov rozpočtových prostriedkov na krytie výdavkov, ktoré nie sú v rozpočte zabezpečené a analýzy vývoja príjmov rozpočtu, prípadne ďalších finančných zdrojov. Návrh na zmenu rozpočtu predkladá na schválenie MsZ primátor mesta, po predchádzajúcom prerokovaní v komisii ekonomickej, správy majetku a podnikateľskej činnosti a v MsR. Vykonané zmeny rozpočtu nesmú narušiť vyrovnanosť bežného rozpočtu.

4.5.2 Správcovia rozpočtových prostriedkov mesta sú povinní predkladať ekonomickému oddeleniu návrhy na aktualizáciu rozpočtu v požadovanej forme podľa pokynov ekonomického oddelenia, požiadavky na rozpočtové opatrenie podľa prílohy č.4 v stanovených lehotách podľa rozpočtového harmonogramu, a to vrátane finančného vzťahu k rozpočtovým a príspevkovým organizáciám, k ďalším právnickým osobám, ktorých je mesto zakladateľom.

4.5.3 Ekonomické oddelenie a správcovia rozpočtových prostriedkov pri príprave požiadaviek na zmenu rozpočtu navzájom spolupracujú.

4.5.4 Pri schvaľovaní zmeny rozpočtu je mesto povinné prednostne zabezpečiť krytie všetkých záväzkov, ktoré pre neho vyplývajú z plnenia povinnosti ustanovených osobitnými predpismi a súčasne zabezpečiť súlad požiadaviek na zmenu rozpočtu so strategickým plánmi mesta, stanovenými zámermi a cieľmi.

4.5.5 Predtým ako predložia správcovia rozpočtových prostriedkov na ekonomické oddelenie požiadavku na zmenu rozpočtu, musia najskôr svoje požiadavky na zvýšené výdavky pokryť z nedočerpaných príp. z iných rezerv a z presunov v rámci svojich spravovaných rozpočtových prostriedkov.

4.5.6 Pri schvaľovaní zmeny rozpočtu musia všetky uplatnené poslanecké návrhy obsahovať informáciu o zdroji na krytie výdavkov súvisiacich s takýmito návrhmi a postupuje sa podľa bodu 4.3.6.

4.5.7 Mesto zverejní návrh aktualizácie rozpočtu pred jej schválením najmenej na 15 dní na úradnej tabuli mesta a na internetovej stránke mesta, aby sa k nemu mohli obyvatelia mesta vyjadriť. Počas zverejnenia návrhu aktualizácie rozpočtu môže verejnosť predkladať svoje pripomienky na sekretariát MsÚ resp. na mailovú adresu munovaky@novaky.sk. Obyvateľovi, ktorý nechal na seba kontakt, spracovateľ oznámi vyhodnotenie jeho pripomienok. Vyhodnotenie všetkých pripomienok k návrhu aktualizácie rozpočtu predkladá vedúca ekonomického oddelenia na rokovaní MsR a MsZ.

4.5.8 V priebehu roka je možné vykonať zmeny schváleného rozpočtu formou rozpočtových opatrení, ktorými sú:

a) presun rozpočtovaných prostriedkov v rámci schváleného rozpočtu, pričom sa nemenia celkové príjmy a celkové výdavky,

b) povolené prekročenie a viazanie príjmov,

c) povolené prekročenie a viazanie výdavkov,

d) povolené prekročenie a viazanie finančných operácií.

Mesto môže vykonať rozpočtové opatrenia uvedené pod písm. d) len do 31. augusta  
príslušného rozpočtového roka. Po tomto termíne mesto môže vykonávať v priebehu rozpočtového roka len také zmeny rozpočtu, ktorými sa nezvýši schodok rozpočtu, s výnimkou zmien rozpočtu z dôvodu potreby úhrady výdavkov na odstránenie havarijného stavu majetku mesta spôsobeného náhlou udalosťou, výdavkov na likvidáciu škôd spôsobených živelnými pohromami alebo inou mimoriadnou okolnosťou alebo výdavkov súvisiacich s financovaním spoločných programov Slovenskej republiky a Európskej únie, operačných programov spadajúcich do cieľa Európska územná spolupráca a programov financovaných na základe medzinárodných zmlúv o poskytnutí grantu uzatvorených medzi Slovenskou republikou a inými štátmi.

Požiadavky na rozpočtové opatrenia predkladajú správcovia rozpočtových prostriedkov na ekonomické oddelenie podľa prílohy č. 4. Ekonomické oddelenie požiadavky posúdi a podľa požadovanej sumy ich predloží na schválenie primátorovi mesta resp. MsZ.

Správcovia rozpočtových prostriedkov zodpovedajú za dodržanie t.j. neprekročenie schválených výdavkov najmä v kategóriách rozpočtových výdavkov 610 - Mzdy, platy, služobné príjmy a ostatné osobné vyrovnania, 620 Poistné a príspevok do poisťovní a 637027 Odmeny zamestnancov mimopracovného pomeru. Výnimku môže správcovi rozpočtových prostriedkov vo zvlášť výnimočnom prípade schváliť primátor mesta, pri dodržaní odseku 4.5.8 a) týchto pravidiel a za predpokladu dodržania § 20 zákona č. 553/2003 Z. z o odmeňovaní zamestnancov pri výkone práce vo verejnom záujme.

4.5.9 Primátor mesta je v priebehu rozpočtového roku oprávnený v rozsahu určenom MsZ, na základe návrhu správcov rozpočtových prostriedkov schváliť zmeny rozpočtu rozpočtovými opatreniami (príloha č.3) podľa bodu 4.5.8 a).

Primátor mesta schvaľuje presuny rozpočtových prostriedkov v tomto rozsahu:

jedno rozpočtové opatrenie maximálne do výšky 3 000 € a celková suma všetkých rozpočtových opatrení nemôže sumárne presiahnuť 15 000 € za príslušný rozpočtový rok .

Rozpočtové opatrenia nad uvedené limity schvaľuje MsZ.

4.5.10 Primátor mesta je oprávnený na základe návrhu správcov rozpočtových prostriedkov schváliť rozpočtové opatrenia podľa bodu 4.5.8 b), c):

- povolené prekročenie výdavkov pri dosiahnutí vyšších príjmov mesta z prostriedkov:

1. prijatých formou dotácií zo ŠR alebo iných subjektov,
2. prijatých formou daru alebo grantu s účelovým určením,
3. prijatých z náhrad poistného plnenia zo zákonného alebo zmluvného poistenia,
4. prijatých z fondov EÚ,
5. ak nastanú skutočnosti uvedené v ods. 4.14.3 – povolené prekročenie výdavkov  
   RO.

4.5.11 Primátor mesta je oprávnený na základe návrhu správcov rozpočtových prostriedkov schváliť rozpočtové opatrenie – viazanie rozpočtových výdavkov.

4.5.12 Štatutári organizácií v zriaďovateľskej pôsobnosti mesta Nováky sú oprávnení v priebehu rozpočtového roka uskutočňovať rozpočtové opatrenie - rozpočtové presuny v rámci schváleného rozpočtu kategórie 630 Tovary a služby okrem podpoložky 637027 Odmeny zamestnancov mimopracovného pomeru do výšky 1500 EUR. Uvedené zmeny predkladajú štatutári rozpočtových organizácií na ekonomické oddelenie podľa prílohy č. 3. do 3 pracovných dní po ich uskutočnení.

4.5.13 Ekonomické oddelenie vedie operatívnu evidenciu o všetkých vykonaných rozpočtových opatreniach (okrem rozpočtových opatrení podľa bodu 4.5.12) v priebehu roka, vrátane rozpočtových opatrení v kompetencii primátora mesta. O týchto zmenách informuje MsZ .

4.5.14 Ak v priebehu rozpočtového roka dôjde k zmene rozpočtovej klasifikácie, podľa ktorej sa v rozpočte mesta záväzne triedia príjmy, výdavky a finančné operácie, premietne tieto zmeny do schváleného rozpočtu mesta ekonomické oddelenie. Ekonomické oddelenie opraví tiež prípadné chyby pri začlenení príjmov a výdavkov podľa funkčnej a ekonomickej klasifikácie v schválenom rozpočte.

**4.6 Peňažné fondy**

4.6.1 Mesto vytvára tieto mimorozpočtové peňažné fondy:

1. rezervný fond
2. sociálny fond

4.6.2. Prostriedky peňažných fondov používa mesto prostredníctvom rozpočtu (finančné operácie), okrem prevodov medzi jednotlivými fondmi navzájom a o ich použití rozhoduje MsZ v rámci schvaľovania rozpočtu a zmien rozpočtu. V priebehu roka sa prostriedky peňažných fondov môžu použiť na vyrovnanie časového nesúladu medzi príjmami a výdavkami rozpočtu.

4.6.3 Zdrojmi peňažných fondov môžu byť najmä:

1. prebytok rozpočtu za uplynulý rozpočtový rok,
2. zostatky fondov z predchádzajúcich rozpočtových rokov a zostatky príjmových finančných operácií, s výnimkou zostatkov nepoužitých návratných zdrojov financovania,
3. v prípade vykonávania podnikateľskej činnosti prostriedky získané z rozdielu medzi výnosmi a nákladmi podnikateľskej činnosti i po zdanení.

4.6.4 Rezervný fond vytvára mesto najmenej vo výške 10 % z prebytku bežného a kapitálového rozpočtu (kladný rozdiel medzi príjmami a výdavkami). Prostriedky rezervného fondu môžu byť použité na úhradu schodku kapitálového rozpočtu, alebo na splácanie návratných zdrojov financovania a vklady do základného imania spoločnosti, ktorej zakladateľom je mesto. Ak v priebehu roka vznikne potreba úhrady bežných výdavkov na odstránenie havarijného stavu majetku mesta alebo na likvidáciu škôd spôsobených živelnými pohromami alebo inou mimoriadnou udalosťou, ktoré nie sú rozpočtované, môže mesto na základe rozhodnutia MsZ použiť na ich krytie prostriedky rezervného fondu. Prostriedky rezervného fondu môže mesto na základe rozhodnutia MsZ použiť aj na úhradu záväzkov bežného rozpočtu, ktoré vznikli v predchádzajúcich rozpočtových rokoch, maximálne v sume prebytku bežného rozpočtu za predchádzajúci rozpočtový rok.

4.6.5 Sociálny fond tvorí mesto v súlade so zákonom č. 152/1994 Z.z. o sociálnom fonde v platnom znení. Na tvorbu a použitie sociálneho fondu je vypracovaná interná smernica.

**4.7 Záverečný účet mesta**

4.7.1 Po skončení rozpočtového roka spracuje ekonomické oddelenie v spolupráci s príslušnými správcami rozpočtových prostriedkov mesta údaje:

1. o rozpočtovom hospodárení mesta do záverečného účtu mesta,
2. o programovom plnení rozpočtu do hodnotiacej správy, ktorá je súčasťou záverečného účtu.

4.7.2 Účtovná závierka mesta, hospodárenie podľa rozpočtu mesta v súlade so zákonom o RPÚS, hospodárenie s ostatnými finančnými prostriedkami, stav a vývoj dlhu a dodržiavanie pravidiel používania návratných zdrojov financovania podliehajú overeniu audítorom. Audit vykonávajú nezávislí audítori na základe uzatvoreného zmluvného vzťahu.

4.7.3 Príprava záverečného účtu prebieha podľa rozpočtového harmonogramu a pre tvorbu hodnotiacej správy sa využíva vzor podľa pokynov ekonomického oddelenia.

4.7.4 Ekonomické oddelenie a správcovia rozpočtových prostriedkov navzájom pri príprave záverečného účtu navzájom spolupracujú.

4.7.5 Mesto finančne usporiada svoje hospodárenie vrátane finančných vzťahov k zriadeným alebo založeným právnickým osobám a fyzickým osobám - podnikateľom a právnickým osobám, ktorým poskytlo prostriedky zo svojho rozpočtu - dotácie. Finančný vzťah k ŠR, rozpočtom iných obcí a VÚC usporiada mesto podľa usmernenia príslušného štátneho orgánu (poskytovateľa dotácie).

4.7.6 Záverečný účet mesta obsahuje najmä:

a) údaje o plnení rozpočtu vrátane rozpočtových organizácií zriadených mestom v členení -bežný rozpočet, kapitálový rozpočet a finančné operácie,

b) bilanciu aktív a pasív,

c) prehľad o stave a vývoji dlhu,

d) údaje o hospodárení príspevkových organizácií v jeho pôsobnosti,

e) prehľad o poskytnutých dotáciách podľa § 7 ods. 4 v členení podľa jednotlivých  
príjemcov, ak nie sú mestom zverejnené iným spôsobom,

f) údaje o nákladoch a výnosoch podnikateľskej činnosti v prípade jej vykonávania,  
g) hodnotenie plnenia programov mesta t.j. Hodnotiacu správu programového plnenia rozpočtu k 31.12.

4.7.7 Záverečný účet mesta predkladá na schválenie do MsZ primátor mesta po predchádzajúcom prerokovaní v komisii ekonomickej, správy majetku a podnikateľskej činnosti a v MsR.

4.7.8 Pred schválením je záverečný účet zverejnený najmenej 15 dní na úradnej tabuli mesta a na internetovej stránke mesta, aby sa k nemu mohli obyvatelia mesta vyjadriť. Počas zverejnenia návrhu záverečného účtu môže verejnosť predkladať svoje otázky na sekretariát MsÚ resp. na mailovú adresu munovaky@novaky.sk. Obyvateľovi, ktorý nechal na seba kontakt, spracovateľ oznámi vyhodnotenie jeho pripomienok. Vyhodnotenie všetkých pripomienok k návrhu záverečného účtu predkladá vedúca ekonomického oddelenia na rokovaní MsR a MsZ.

4.7.9 K návrhu záverečného účtu vypracováva a predkladá odborné stanovisko hlavný kontrolór mesta pred jeho schválením v MsZ, ktoré obsahuje aj posúdenie finančného a programového splnenia rozpočtu.

4.7.10 Návrh záverečného účtu je mesto povinné prerokovať v MsZ najneskôr do šiestich mesiacov po uplynutí rozpočtového roka. Prerokovanie záverečného účtu mesta sa uzatvára jedným z týchto výrokov:

a) celoročné hospodárenie sa schvaľuje bez výhrad,

b) celoročné hospodárenie sa schvaľuje s výhradami.

4.7.11 V prípade schválenia celoročného hospodárenia s výhradami, prijme MsZ opatrenia na  
nápravu nedostatkov.

4.7.12 O použití prebytku rozpočtu rozhoduje MsZ pri prerokúvaní záverečného účtu mesta. Z prebytku rozpočtu mesta sa vylučujú nevyčerpané účelovo určené prostriedky poskytnuté v predchádzajúcom rozpočtovom roku zo štátneho rozpočtu, z rozpočtu Európskej únie alebo na základe osobitného predpisu. Tieto nevyčerpané prostriedky sa zaradia v nasledujúcich rokoch do rozpočtu mesta ako príjmová finančná operácia a ich použitie na určený účel je výdavkom rozpočtu mesta.

4.7.13 Schodok rozpočtu (bežného a kapitálového) v priebehu roka mesto financuje predovšetkým z rezervného fondu alebo z návratných zdrojov financovania; tento spôsob financovania schodku rozpočtu potvrdzuje MsZ pri prerokúvaní záverečného účtu mesta.

**4.8 Časové a účelové použitie rozpočtových prostriedkov**

4.8.1 Do plnenia rozpočtu mesta sa zahŕňajú len príjmy, výdavky a finančné operácie, ktoré sa  
uskutočnili v príslušnom rozpočtovom roku, zrealizujú na príslušných účtoch a v pokladnici mesta najneskôr v posledný pracovný deň v príslušnom rozpočtovom roku.

4.8.2. Mesto ako subjekt verejnej správy je povinné pri používaní verejných prostriedkov zachovávať hospodárnosť, efektívnosť a účinnosť ich použitia. Rozpočtové prostriedky môžu byť použité len na účely, na ktoré boli v rozpočte schválené.

4.8.3 Mesto ako subjekt verejnej správy nie je oprávnené zaväzovať sa v bežnom rozpočtovom roku na také úhrady, ktoré nemá v rozpočte zabezpečené.

4.8.4 Mesto môže poskytovať preddavky, ak boli vopred v zmluve o dodávke výkonov a tovarov písomne dohodnuté. Preddavky je možné poskytnúť najviac na obdobie troch mesiacov tak, aby boli finančne vysporiadané najneskôr do konca rozpočtového roku, v ktorom sa poskytli. Uvedený postup sa nevzťahuje na poskytovanie preddavkov za dodávku energií, periodickej a neperiodickej tlače, na úhradu nájomného a nákup pohonných hmôt prostredníctvom platobných kariet.

**4.9 Pravidlá používania návratných zdrojov financovania**

4.9.1 Pravidlá používania návratných zdrojov financovania upravuje § 17 zákona o RPÚS. Mesto môže použiť návratné zdroje financovania len na úhradu kapitálových výdavkov. Prijatie úveru alebo pôžičky schvaľuje MsZ. Na vyrovnanie časového nesúladu medzi príjmami a výdavkami bežného rozpočtu v priebehu rozpočtového roka sa výnimočne môžu použiť tieto zdroje financovania za podmienky, že budú splatené do konca rozpočtového roka z príjmov bežného rozpočtu. Mesto môže vstúpiť len do takých záväzkov vyplývajúcich z návratných zdrojov financovania a záväzkov z investičných dodávateľských úverov, ktorých úhrada dlhodobo nenaruší vyrovnanosť bežného rozpočtu v nasledujúcich rokoch.

4.9.2 Podmienky prijatia návratných zdrojov upravuje § 17 ods.6 zákona o RPÚS .

4.9.3 Dodržanie podmienok na prijatie návratných zdrojov financovania preveruje hlavný kontrolór mesta pred schválením ich prijatia v MsZ. Porušenie podmienok prijatia návratných zdrojov financovania je hlavný kontrolór povinný bezodkladne oznámiť Ministerstvu financií SR.

4.9.4 Mesto nesmie prevziať záväzok z úveru, pôžičky alebo iného dlhu fyzickej osoby alebo právnickej osoby okrem prevzatia záväzku právnickej osoby v zriaďovateľskej pôsobnosti mesta, ani záruku za úver, pôžičku, alebo iný dlh fyzickej osoby alebo právnickej osoby, okrem záruky prevzatej mestom za poskytnutie návratnej finančnej výpomoci zo štátneho rozpočtu. Prevzatie záruky schvaľuje MsZ.

**4.10 Zodpovednos**ť **za hospodárenie a monitorovanie hospodárenia**

4.10.1 Za hospodárenie s finančnými prostriedkami v súlade so schváleným rozpočtom zodpovedá primátor mesta.

4.10.2 Správcovia rozpočtových prostriedkov zodpovedajú za hospodárenie s rozpočtovými  
prostriedkami určenými na plnenie povinnosti a úloh mesta a za programové plnenie rozpočtu  
v rozsahu im zverenej pôsobnosti:

1. prednosta MsÚ,
2. vedúci zamestnanci v MsÚ, vrátane riaditeľky materskej školy a povereného zamestnanca SOÚ
3. náčelník MsP,
4. štatutári mestských príspevkových a mestských rozpočtových organizácií.

4.10.3 Mesto sleduje v priebehu roka vývoj hospodárenia podľa schváleného rozpočtu. V prípade potreby vykonáva zmeny rozpočtu s cieľom zabezpečiť vyrovnanosť bežného rozpočtu ku koncu rozpočtového roku a zabezpečenia zdrojov na krytie schodku kapitálového rozpočtu.

4.10.4 Primátor mesta predkladá v príslušnom roku MsZ Monitorovaciu správu za 1. polrok,  
a to najneskôr do 90 dní po uplynutí 1. polroka.

4.10.5 Príprava Monitorovacej správy za 1. polrok prebieha podľa rozpočtového harmonogramu a pre tvorbu monitorovacej správy sa využíva vzor podľa pokynov ekonomického oddelenia.

4.10.6 Ekonomické oddelenie a správcovia rozpočtových prostriedkov pri príprave Monitorovacej správy za 1. polrok navzájom spolupracujú. Monitorovaciu správu za 1. polrok zostavuje ekonomické oddelenie, ktoré ju prerokuje s prednostom MsÚ a primátorom mesta, ktorý ju odsúhlasí a predkladá na rokovanie do komisie ekonomickej, správy majetku a podnikateľskej činnosti, MsR a MsZ. Monitorovaciu správu za 1. polrok berie MsR a MsZ na vedomie.

**4.11 Ozdravný režim a nútená správa mesta**

4.11.1 Mesto je povinné zaviesť ozdravný režim, ak celková výška jeho záväzkov po lehote splatnosti presiahne 15 % skutočných bežných príjmov za predchádzajúci rozpočtový rok a ak neuhradilo niektorý uznaný záväzok do 60 dní odo dňa jeho splatnosti.

4.11.2 Ak nastanú tieto skutočnosti, mesto je povinné ich oznámiť Ministerstvu financií SR do 3 dní od ich zistenia. Primátor mesta je povinný predložiť návrh na zavedenie ozdravného režimu mestskému zastupiteľstvu v lehote do 15 dní odo dňa, keď nastanú uvedené skutočnosti. Návrh ozdravného režimu tvorí:

a) návrh ozdravného rozpočtu,

b) návrh opatrení na stabilizáciu rozpočtového hospodárenia vrátane časového harmonogramu  
splácania záväzkov.

4.11.3 O zavedení nútenej správy rozhoduje Ministerstvo financií SR. Ministerstvo financií SR je oprávnené rozhodnúť o zavedení nútenej správy, ak:

a) nastali skutočnosti uvedené v odseku 4.11.1 a mesto nezaviedlo ozdravný režim,  
b) po skončení hospodárenia v ozdravnom režime trvajú skutočnosti uvedené v odseku 4.11.1, a to podľa zistení ministerstva financií alebo na základe oznámenia primátora, hlavného kontrolóra mesta, audítora, veriteľa mesta alebo štátneho orgánu.

c) mesto opakovane nepredložilo výkazy podľa osobitného predpisu.

4.11.4 Vo veciach ozdravného režimu a nútenej správy mesta sa mesto riadi ustanovením § 19 zákona o RPÚS.

**4.12 Podnikateľská činnosť mesta**

Vykonávanie podnikateľskej činnosti schvaľuje MsZ. Výnosy a náklady na túto činnosť sa nerozpočtujú a sledujú sa na samostatnom mimorozpočtovom účte. Náklady na podnikateľskú činnosť musia byť kryté výnosmi z tejto činnosti. Zisk z podnikateľskej činnosti po zdanení zostáva mestu ako doplnkový zdroj financovania.

**4.13 Zriadenie a zrušenie rozpo**č**tových a príspevkových organizácií**

4.13.1 Rozpočtové a príspevkové organizácie sú právnické osoby zriadené na plnenie úloh mesta vyplývajúcich zo všeobecne záväzných právnych predpisov a sú subjektmi verejnej správy. Rozpočtové a príspevkové organizácie a ich hospodárenie upravuje zákon o RPVS. Rozpočtovú alebo príspevkovú organizáciu zriaďuje mesto spravidla od prvého dňa nasledujúceho rozpočtového roka. Mesto vydá o zriadení rozpočtovej alebo príspevkovej organizácie zriaďovaciu listinu v súlade s § 21 ods. 9 zákona o RPVS. Zriadenie rozpočtovej alebo príspevkovej organizácie oznámi mesto obvyklým spôsobom.

4.13.2 Mesto môže zriadiť príspevkovú organizáciu na plnenie úloh mesta, ak menej ako 50% jej výrobných nákladov je pokrytých tržbami a je zapojená na rozpočet mesta príspevkom.

4.13.3 Rozpočtovú alebo príspevkovú organizáciu môže mesto zrušiť alebo zmeniť podriadenosť alebo spôsob financovania z rozpočtovej organizácie na príspevkovú organizáciu alebo naopak spravidla od prvého dňa nasledujúceho rozpočtového roka resp. k dátumu v zmysle osobitných predpisov po schválení MsZ. Pri zmene podriadenosti a zmene spôsobu financovania je mesto povinné zmeniť zriaďovaciu listinu rozpočtovej alebo príspevkovej organizácie.

4.13.4 Príspevkovú organizáciu je mesto povinné zrušiť k 31. decembru roka, v ktorom zistí, že tržby príspevkovej organizácie nepokrývajú jej výrobné náklady v súlade s bodom 4.13.2 počas najmenej dvoch po sebe nasledujúcich rokoch alebo ak prestala plniť úlohy, na ktoré bola zriadená.

4.13.5 Pri zániku rozpočtovej alebo príspevkovej organizácie rozdelením, zlúčením alebo zrušením mesto určí v rozhodnutí o zániku organizácie termín, vecné a finančné vymedzenie spravovaného majetku, vrátane súvisiacich práv a záväzkov, ktoré prechádzajú na právneho nástupcu (iná rozpočtová alebo príspevková organizácia mesta). Ak mesto rozhodne o zrušení rozpočtovej alebo príspevkovej organizácie bez právneho nástupcu, práva a povinnosti prechádzajú dňom zrušenia na mesto.

4.13.6 Rozpočtové a príspevkové organizácie sú na rozpočet mesta zapojené finančným vzťahom a mesto garantuje a kontroluje ich činnosť. Za hospodárenie s rozpočtovými prostriedkami týchto organizácií a programové plnenie rozpočtu zodpovedajú ich štatutári.

4.13.7 Rozpočtové organizácie a príspevkové organizácie predkladajú mestu údaje o hospodárení v príslušnom rozpočtovom roku, a to za obdobie 1. polroka a údaje celoročného hospodárenia k zostaveniu záverečného účtu mesta vrátane údajov o programovom plnení rozpočtu, a to podľa rozpočtového harmonogramu.

4.13.8 Vo veciach neupravených týmito pravidlami postupujú rozpočtové a príspevkové organizácie podľa zákona o RPVS.

**4.14 Rozpo**č**tové organizácie**

4.14.1 Rozpočtové organizácie hospodária s rozpočtovými prostriedkami a s prostriedkami prijatými od iných subjektov. Zostavujú svoje rozpočty a pritom sa riadia rozpisom rozpočtu a  
záväzných ukazovateľov a rozpisom výdavkov na programy určených mestom v rámci schváleného rozpočtu mesta.

4.14.2 Rozpočtové organizácie sú svojimi príjmami a výdavkami zapojené na rozpočet mesta. Všetky prijaté príjmy (vrátane príjmov uvedených v odseku 4.14.3) prevádzajú v priebehu roka na bežný účet mesta, v súlade s opatrením Ministerstva financií SR. Na krytie výdavkov v súlade so schváleným rozpočtom poukazuje mesto rozpočtovým organizáciám finančné prostriedky z bežného účtu mesta na výdavkový účet rozpočtovej organizácie.

4.14.3 Rozpočtová organizácia je oprávnená prekročiť rozpočtový limit výdavkov o prostriedky:  
a) prijaté od iných subjektov na základe darovacej zmluvy,

b) prijaté na základe zmluvy o združení finančných prostriedkov,

c) prijaté náhrady zo zákonného alebo zmluvného poistného plnenia,

d) z prekročenia rozpočtovaných vlastných príjmov,

e) prijaté od iných subjektov formou dotácie alebo grantu,

f) získané z rozdielu medzi výnosmi a nákladmi z podnikateľskej činnosti po zdanení.

4.14.4 O uvedené prostriedky mesto upraví RO záväzné ukazovatele určené rozpisom v rámci  
schváleného rozpočtu mesta.

4.14.5 Rozpočtová organizácia mesta môže vykonávať podnikateľskú činnosť, ak to je schválené v jej zriaďovateľskej listine a osobitný predpis neustanovuje inak.

**4.15 Príspevkové organizácie**

4.15.1 Príspevkové organizácie hospodária podľa rozpočtov nákladov, výnosov a hospodárskeho výsledku. Rozpočet príspevkovej organizácie zahŕňa aj príspevok z rozpočtu mesta, prostriedky vlastných finančných fondov a prostriedky prijaté od iných subjektov. Príspevkové organizácie sú povinné dosahovať výnosy určené svojimi rozpočtami, zabezpečiť maximálnu hospodárnosť a efektívnosť svojich nákladov.

4.15.2 Finančný vzťah mesta k príspevkovej organizácií je určený príspevkom, prípadne ďalšími záväznými ukazovateľmi. Príspevková organizácia vykoná po ukončení rozpočtového roka zúčtovanie finančných vzťahov s rozpočtom mesta.

4.15.3 Príspevková organizácia nemôže dosiahnuť kladný výsledok hospodárenia nesplnením úloh, obmedzovaním alebo zhoršovaním kvality služieb alebo zmenou podmienok, za ktorých bol poskytnutý príspevok z rozpočtu mesta. Prípadnú stratu uhradí príspevková organizácia v poradí z rezervného fondu, zo zisku z podnikateľskej činnosti po zdanení, z kladného hospodárskeho výsledku hlavnej činnosti. Strata musí byť uhradená najneskôr do dvoch rokov po roku, v ktorom bola dosiahnutá. Ak nebude strata najneskôr v stanovenej lehote uhradená, mesto zruší príspevkovú organizáciu do konca roka nasledujúceho po roku, z ktorého výsledku hospodárenia mala byť strata uhradená.

4.15.4 Príspevkové organizácie tvoria rezervný fond. Pre tvorbu a jeho použitie platí ustanovenie § 25 zákona o RPVS.

4.15.5 Príspevková organizácia môže so súhlasom mesta vykonávať podnikateľskú činnosť nad rámec hlavnej činnosti. Náklady na podnikateľskú činnosť musia byť kryté výnosmi z tejto činnosti. Výnosy a náklady podnikateľskej činnosti sa nerozpočtujú a sledujú sa na samostatnom účte. Ak je hospodárskym výsledkom podnikateľskej činnosti k 30.septembru rozpočtového roka strata, je riaditeľ príspevkovej organizácie povinný vykonať opatrenia na vyrovnanie straty do konca rozpočtového obdobia alebo na ukončenie podnikateľskej činnosti ku koncu rozpočtového roka.

**5. Kontrola rozpočtového hospodárenia**

5.1.1 Pri hospodárení s verejnými prostriedkami je mesto povinné dodržiavať finančnú disciplínu ustanovenú zákonmi o rozpočtových pravidlách a ďalšími osobitnými predpismi. Dodržiavanie finančnej disciplíny sa vzťahuje aj na právnické osoby a fyzické osoby , ktorým boli z rozpočtu mesta poskytnuté verejné prostriedky.

5.1.2 Kontrolu rozpočtového hospodárenia mesta a kontrolu hospodárenia rozpočtových  
a príspevkových organizácií vykonáva hlavný kontrolór mesta v súlade s § 18f zákona č. 369/1990 Zb. o obecnom zriadení v znení neskorších predpisov a v súlade so zákonom  
č. 357/2015 o finančnej kontrole a vnútornom audite a o zmene a doplnení niektorých zákonov v platnom znení.

5.1.3 Hlavný kontrolór je oprávnený vykonávať aj kontrolu plnenia programového rozpočtu.

5.1.4 Zamestnanci mesta, zamestnanci rozpočtových a príspevkových organizácií vykonávajú kontrolnú činnosť v súlade so zákonom č. 357/2015 o finančnej kontrole a audite a o zmene a doplnení niektorých zákonov v platnom znení a internými smernicami.

5.1.5 Dodržiavanie finančnej disciplíny pri hospodárení s prostriedkami poskytnutými do rozpočtu mesta zo štátneho rozpočtu, štátnych fondov, Európskych spoločenstiev, prípadne ďalších prostriedkov zo zahraničia poskytnutých na základe medzinárodných zmlúv, kontrolujú štátne orgány podľa osobitných predpisov.

5.1.6 Vo veciach porušenia finančnej disciplíny a sankcií za porušenie finančnej disciplíny postupuje mesto podľa ustanovení § 31 zákona o RPVS.

**6. Záverečné ustanovenie**

6.1 Pravidlá rozpočtového hospodárenia mesta Nováky boli schválené Mestským zastupiteľstvom v Novákoch dňa ...........uznesením č............. a nadobúdajú účinnosť dňa.............

6.2 Schválením týchto pravidiel sa rušia Pravidlá hospodárenia mesta a mestských organizácii vrátane ich dodatkov , interné smernice - rozpočtový harmonogram mesta a uznesenie MsZ č.426/2013.

**7. Súvisiace právne predpisy**

Zákon č.369/1990 Zb. o obecnom zriadení v platnom znení

Zákon č.523/2004 Z.z. o rozpočtových pravidlách verejnej správy a o zmene a doplnení niektorých zákonov v platnom znení

Zákon č.583/2004 Z.z. o rozpočtových pravidlách územnej samosprávy a o zmene a doplnení niektorých zákonov v platnom znení

Zákon č. 596/2003 Z.z. o štátnej správe v školstve a školskej samospráve v platnom znení

Zákon č. 152/1994 Z.z. o sociálnom fonde v platnom znení

Zákon č. 493/2011 Z.z. o rozpočtovej zodpovednosti v platnom znení

Zákon č. 357/2015 o finančnej kontrole a audite a o zmene a doplnení niektorých zákonov v platnom znení

**8. Prílohy**

Príloha č. 1 - Rozpočtový harmonogram – vzory č.1 - č. 4

Príloha č. 2 - Rozpočtová požiadavka - vzor

Príloha č. 3 - Rozpočtové opatrenia primátora - vzor č. 1 - č. 3

Príloha č. 4 - Požiadavka na rozpočtové opatrenie - vzor

|  |  |  |  |
| --- | --- | --- | --- |
| Vypracoval | Posúdil | Posúdil | Schválil |
| **Meno a priezvisko:**  Ing. Zuzana Hajsterová | **Meno a priezvisko:**  Mgr. Milan Oršula | **Meno a priezvisko:** | **Meno a priezvisko:**  RNDr. Daniel Daniš |
| **Dátum:** | **Dátum:** | **Dátum:** | **Dátum:** |
| **Funkcia:**  vedúca ekonomického oddelenia | **Funkcia:**  prednosta MsÚ | **Funkcia:** | **Funkcia:**  primátor mesta |
| Podpis: | Podpis: | Podpis: | Podpis: |